Ástin í öllum sínum margbreytilegu myndum er vinsælt umfjöllunarefni rithöfunda – og kvikmyndagerðarmanna . Stundum verður farsæll endir og parið sameinast í enda sögunnar en þess á milli skilja ill örlög elskendurna . Sorgin nístir lesandann þegar þannig fer og hann reynir að skálda í eyðurnar nýja atburðarás , framhald þar sem þetta ástfangna fólk nær að leysa málin . Rifjum upp nokkur slík pör og svo skemmtilega vill til að þau eru einnig vinsælt viðfangsefni kvikmyndagerðarmanna . Allt frá því Ron og Hermione hittast fyrst er togstreita á milli þeirra . Katniss Everdeen ( sjá mynd að ofan ) stendur frammi fyrir því að þurfa að velja á milli tveggja jafngóðra manna . Hún kýs á endanum Peeta , rólega , trausta manninn sem hefur enga ánægju af bardögum og metorðaklifri . Hann , líkt og hún , er brenndur af þátttökunni í Hungurleikunum , sýndarveruleika þar sem unglingar úr öllum hverfum Panem eru neydd til að berjast til dauða . Lífsvilji beggja er sterkur en heiðarleiki þeirra og manngæska verður hins vegar hinum illa Snow forseta að falli . Gale Hawthorne er æskuvinur Katniss og veiðifélagi og lengi veit hún ekki hvorn þessara efnispilta hún á að velja . Úrslitin í ástum hennar ráðast í stríðinu þegar Prim , systir hennar , deyr og bæði hún og Gale skynja að návist hans muni ávallt vekja slæmar minningar hjá Katniss . Allt frá því Ron og Hermione hittast fyrst er togstreita á milli þeirra . Hún reynir að bæta hann , leiðbeina honum og viðleitni hennar fer í taugarnar á honum . Þessi týpíska togstreita milli tveggja einstaklinga sem dragast hvor að öðrum en vita ekki alveg hvernig þeir eiga að bregðast við tilfinningum sínum . Þau eru gerólík en er ekki sagt að andstæður laðist hver að annarri ? Ron dáist að þrautseigju Hermione og gáfum . Hún á hinn bóginn er heilluð af ástríðu hans og hvatvísi . Að auki eru þau svo unglingar í síðustu bókunum og þá er ekki von á góðu . Óöryggi , tilfinningasveiflur , ótti við höfnun og lítil þekking á eigin tilfinningalífi bætist ofan á allt annað og lengi vel eru lesendur sannfærðir um að þau muni aldrei ná saman . En sameiginlegur óvinur er oft besta sameiningarverkfæri sem hugsast getur og þegar kemur að því að sigra hinn illa Voldemort standa þau saman eins og einn maður og smella saman í ofanálag . Sennilega eru ógæfusömustu elskendur allra tíma einnig þeir þekktustu . Rómeó og Júlía eru svo óheppin að það virðist allt hjálpast að til að eins illa fari fyrir þeim og mögulegt . Þótt feður þeirra falli í faðma yfir líkum barna sinna og ákveði að sættast er það engan veginn nóg til að breiða yfir raunaleg örlög unglinganna . Shakespeare vissi að líklega kryddar ekkert unglingaástir jafnvel og forboð foreldranna svo hatrið milli Montague - og Capulet-fjölskyldnanna var einmitt olían sem þurfti til að kynda eld ástar hins , fram að því , fjöllynda Rómeós . Júlía aftur er ímynd sakleysisins og kannski gat þetta ekki farið öðruvísi því ef þau hefðu nú lifað og náð saman er ekki líklegt að Rómeó hefði þreyst á sakleysi hennar og reynsluleysi og snúið sér aftur að innantómu dufli og djammi . En hin undurfallegu orð hans þegar hann horfir á Júlíu eru með því rómantískasta sem skrifað hefur verið : „ Hún leggur vangann hægt að hendi sér ! Ó , gæti ég verið glófi sem hún ber og snert við þessum vanga ! “ Hroki og hleypidómar eftir Jane Austin virðist höfða til allra á öllum tímum . Þessi dásamlega ástarsaga Jane Austin virðist höfða til allra á öllum tímum . Nýir lesendur uppgötva hana á hverjum degi sennilega vegna þess að hún hefur allt sem við sækjumst eftir , húmor , hlýju , skemmtilegar persónur og góðan endi . Hin sjálfstæða , orðheppna og greinda Elizabeth Bennett á bágt með að fyrirgefa hinum hrokafulla Fitzwilliam Darcy gagnrýni hans á fjölskyldu hennar . Hún þarf hins vegar áður en yfir lýkur að kyngja eigin fordómum en hann að láta af drambseminni . Þau ná saman eftir ýmsar raunir en bókin hefur eina af frábærustu byrjunarlínum sem skrifaðar hafa verið : „ Það er kunnara en frá þurfi að segja að piparsvein í góðum efnum hlýtur að vanta eiginkonu . “ Charlotte Brontë skrifaði skáldsögu um elskendur sem gengu í gegnum miklar raunir . Jane Eyre giftist Rochester sínum þó í lok bókarinnar . Þessi unga sterka kona er alin upp við harðræði og þarf að þola miklar píslir í heimvistarskólanum þar sem hún menntaðist . Hún útskrifast , gerist barnfóstra og verður ástfangin af vinnuveitanda sínum og föður skjólstæðings síns . Hann reynist geyma hræðilegt leyndarmál í turnherbergi í höll sinni , geðsjúka eiginkonu sína . Jane leggur á flótta eftir að allt kemst upp en snýr aftur og finnur ástmög sinn . Hann hefur þá misst allt , þar á meðal eiginkonuna ógæfusömu og sjónina , í eldsvoða . Þau ná saman og hann fær aftur sjón á öðru auga . Lokaorð bókarinnar lýsa einstakri hjónabandssælu þeirra og samlyndi .